Jarlsberglinna (Tønsberg)

Jarlsberglinna (4, 9-55) er en 4,1 km lang vei mellom Kjelle og E18 ved Gulli i Tønsberg. 

Veien er en av Tønsbergs hovedinnfartsårer og utgjør en del av fylkesvei 308. Den ble anlagt av tyskerne under andre verdenskrig, og sto ferdig 1945. Veien fikk sitt offisielle navn i oktober 2003. I 2015 ble det bygget gang- og sykkelvei langs Jarlsberglinna. 

Strekningen mellom Jarlsberg hovedgård og Kjelle hadde en årsdøgntrafikk på 13000 i 2005. Strekningen nærmest E18 hadde 10000 kjøretøyer per døgn. Jarlsberglinna har to kjørefelt.

Referanser

Veier i Tønsberg